
56 DR.30.11.2006 

 

Tuan Pengerusi [Datuk Lim Si Cheng]: Akan tetapi jangan cakap kuat-
kuatlah ya! Nanti sakit lagi...   [Dewan riuh][Ketawa] 

   Cik Fo Pong Kuan [Batu Gajah]: Saya cubalah, saya cuba. Saya ingin rujuk 
kepada Butiran 02004, ahli-ahli sebelah sana minta peruntukan, mereka minta perbaiki 
kompleks tetapi saya, yang saya rasa kita generasi muda bersama dengan menteri, 
saya hanya harap agar tidak ada diskriminasi dan jangan menggunakan belia-belia kita 
untuk berpolitik. Saya rasa terlalu banyak lapisan dalam sistem kita ini, terlalu banyak 
politik.   Baru-baru ini Tuan Pengerusi. 

Tuan Devamany a/l S. Krishnasamy [Cameron Highlands]: Minta bahas 
dengan lembut.  

Cik Fo Pong Kuan [Batu Gajah]: Apa peraturan mesyuarat yang 
mengehadkan cara saya berbahas, tidak adakan? 

Tuan Pengerusi [Datuk Lim Si Cheng]: Tidak ada, tidak ada, kerana mereka  
sayang kepada  Yang Berhormat. 

   Cik Fo Pong Kuan [Batu Gajah]: Jangan risau, saya orang muda kesihatan 
baik, jangan risau yang lain. 

Tuan Pengerusi [Datuk Lim Si Cheng]: Oleh itu saya harap you  jangan  
batuk selalu!...  [Ketawa] 

 Beberapa Ahli: [Ketawa] 

   Cik Fo Pong Kuan [Batu Gajah]: Kalau Yang Berhormat tahu, Tuan 
Pengerusi tahu sebab mengapa saya ingin berbuat demikian….. 

Tuan Pengerusi [Datuk Lim Si Cheng]: Itu sebab saya tidak mahu beri Yang 
Berhormat berucap sebab kena jaga kesihatan Yang Berhormat. 

   Cik Fo Pong Kuan [Batu Gajah]: Jangan risau, saya dalam keadaan yang 
elok. Tadi saya harap kalau boleh apabila ada peluang kami hendak bangkit untuk 
berbahas, Tuan Pengerusi juga pandang sebelah sini, bukan saya sahaja yang rasa 
didiskriminasikan….. 

Tuan Pengerusi [Datuk Lim Si Cheng]: Baiklah, baiklah…,  teruskan, tetapi 
jangan berucap secara dasarlah.  Terus butiran, butiran. 

   Cik Fo Pong Kuan [Batu Gajah]:  …Dari ahli-ahli dari barisan ini. Okey saya 
harap, saya balik kepada isu yang penting iaitu Rakan Muda. Baru-baru ini, satu 
taklimat, majlis taklimat penubuhan Kelab Rakan Muda Wawasan Desa diadakan di 
Kuala Lumpur dan Ahli-ahli Dewan Undangan Negeri dijemput dan saya sangat kesal 
sebab Ahli Dewan Undangan Negeri bagi kawasan Lobak Negeri Sembilan dia telah 
dijemput untuk menghadiri program ini, di mana taklimat diberi kepada ADUN  
berkenaan Rakan Muda, Kelab Rakan Muda Wawasan Desa yang bakal ditubuhkan itu 
di setiap kawasan  DUN, ada elemen berpolitik.  Sebab ada satu draf undang-undang 
bagi Kelab Rakan Muda ini, jelas mempunyai cadangan untuk menubuhkan mempunyai 
elemen politik Tuan Pengerusi, di mana dicadangkan kalau kawasan DUN  itu ialah 
Barisan Nasional punya, penasihatnya ialah ADUN kawasan tersebut.  Kalau ia terletak 
di kawasan Parlimen Barisan Nasional, Ahli Parlimen kawasan itu adalah penaung. 

 Beberapa Ahli:  Betul, betul, betul! 

Cik Fo Pong Kuan [Batu Gajah]: Akan tetapi apabila kawasan DUN  itu 
ditubuh dan Ahli Dewan Undangan Negeri ialah pembangkang, penasihatnya ialah 
Ketua UMNO Bahagian ….. 

Beberapa Ahli:  [Menyampuk] 

  Cik Fo Pong Kuan [Batu Gajah]: [Bercakap dalam bahasa Mandarin]   
Dengan izin, dan kalau kawasan itu Parlimen pembangkang, penaungnya ialah 
pegawai daerah... 

 Seorang Ahli:  Awak itu pembangkang! 

  Cik Fo Pong Kuan [Batu Gajah]: Jadi mengapa menggunakan elemen politik 
ke atas belia-belia kita, ada niat baik Tuan Pengerusi, Yang Berhormat Menteri niat baik 
untuk menjayakan selaras dengan Rancangan Malaysia Kesembilan memperkasakan 
tenaga muda dan juga untuk pembangunan modal insan. 



Tuan Pengerusi [Datuk Lim Si Cheng]: Akan tetapi jangan cakap kuat- kuatlah ya! Nanti sakit lagi... [Dewan riuh][Ketawa]. Cik Fo Pong Kuan [Batu Gajah]: Saya cubalah, saya cuba. Saya ingin rujuk kepada Butiran 02004, ahli-ahli sebelah sana minta peruntukan, mereka minta perbaiki kompleks tetapi saya, yang saya rasa kita generasi muda bersama dengan menteri, saya hanya harap agar tidak ada diskriminasi dan jangan menggunakan belia-belia kita untuk berpolitik. Saya rasa terlalu banyak lapisan dalam sistem kita ini, terlalu banyak politik. Baru-baru ini Tuan Pengerusi. Tuan Devamany a/l S. Krishnasamy [Cameron Highlands]: Minta bahas dengan lembut. Cik Fo Pong Kuan [Batu Gajah]: Apa peraturan mesyuarat yang mengehadkan cara saya berbahas, tidak adakan?. Tuan Pengerusi [Datuk Lim Si Cheng]: Tidak ada, tidak ada, kerana mereka sayang kepada Yang Berhormat. Cik Fo Pong Kuan [Batu Gajah]: Jangan risau, saya orang muda kesihatan baik, jangan risau yang lain. Tuan Pengerusi [Datuk Lim Si Cheng]: Oleh itu saya harap you jangan batuk selalu!... [Ketawa]. Beberapa Ahli: [Ketawa]. Cik Fo Pong Kuan [Batu Gajah]: Kalau Yang Berhormat tahu, Tuan Pengerusi tahu sebab mengapa saya ingin berbuat demikian..... Tuan Pengerusi [Datuk Lim Si Cheng]: Itu sebab saya tidak mahu beri Yang Berhormat berucap sebab kena jaga kesihatan Yang Berhormat. Cik Fo Pong Kuan [Batu Gajah]: Jangan risau, saya dalam keadaan yang elok. Tadi saya harap kalau boleh apabila ada peluang kami hendak bangkit untuk berbahas, Tuan Pengerusi juga pandang sebelah sini, bukan saya sahaja yang rasa didiskriminasikan..... Tuan Pengerusi [Datuk Lim Si Cheng]: Baiklah, baiklah..., teruskan, tetapi jangan berucap secara dasarlah. Terus butiran, butiran. Cik Fo Pong Kuan [Batu Gajah]: ...Dari ahli-ahli dari barisan ini. Okey saya harap, saya balik kepada isu yang penting iaitu Rakan Muda. Baru-baru ini, satu taklimat, majlis taklimat penubuhan Kelab Rakan Muda Wawasan Desa diadakan di Kuala Lumpur dan Ahli-ahli Dewan Undangan Negeri dijemput dan saya sangat kesal sebab Ahli Dewan Undangan Negeri bagi kawasan Lobak Negeri Sembilan dia telah dijemput untuk menghadiri program ini, di mana taklimat diberi kepada ADUN berkenaan Rakan Muda, Kelab Rakan Muda Wawasan Desa yang bakal ditubuhkan itu di setiap kawasan DUN, ada elemen berpolitik. Sebab ada satu draf undang-undang bagi Kelab Rakan Muda ini, jelas mempunyai cadangan untuk menubuhkan mempunyai elemen politik Tuan Pengerusi, di mana dicadangkan kalau kawasan DUN itu ialah Barisan Nasional punya, penasihatnya ialah ADUN kawasan tersebut. Kalau ia terletak di kawasan Parlimen Barisan Nasional, Ahli Parlimen kawasan itu adalah penaung. Beberapa Ahli: Betul, betul, betul!. Cik Fo Pong Kuan [Batu Gajah]: Akan tetapi apabila kawasan DUN itu ditubuh dan Ahli Dewan Undangan Negeri ialah pembangkang, penasihatnya ialah Ketua UMNO Bahagian ..... Beberapa Ahli: [Menyampuk]. Cik Fo Pong Kuan [Batu Gajah]: [Bercakap dalam bahasa Mandarin] Dengan izin, dan kalau kawasan itu Parlimen pembangkang, penaungnya ialah pegawai daerah... Seorang Ahli: Awak itu pembangkang!. Cik Fo Pong Kuan [Batu Gajah]: Jadi mengapa menggunakan elemen politik ke atas belia-belia kita, ada niat baik Tuan Pengerusi, Yang Berhormat Menteri niat baik untuk menjayakan selaras dengan Rancangan Malaysia Kesembilan memperkasakan tenaga muda dan juga untuk pembangunan modal insan.